32004R2271
L 396/13
JURNALUL OFÍCIAL AL UNIUNII EUROPENE
REGULAMENTUL (CE) NR. 2271/2004 AL CONSILIULUI
din 22 decembrie 2004
de modificare a Regulamentului (CE) nr. 1255/96 de suspendare temporară a drepturilor autonome prevăzute de Tariful Vamal Comun pentru anumite produse industriale, agricole și pescărești
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 26,
având în vedere propunerea Comisiei,
întrucât:
(1)
Este în interesul Comunității să fie suspendate, total sau parțial, drepturile autonome prevăzute de Tariful Vamal Comun pentru un anumit număr de produse noi care nu figurează în anexa la Regulamentul (CE) nr. 1255/96 al Consiliului din 27 iunie 1996 de suspendare temporară a drepturilor autonome prevăzute de Tariful Vamal Comun pentru anumite produse industriale, agricole și pescărești (1).
(2)
Produsele prevăzute de regulamentul menționat anterior pentru care menținerea suspendării drepturilor autonome prevăzute de Tariful Vamal Comun nu mai este în interesul Comunității sau a căror descriere este necesar să fie modificată, luând în considerare evoluția tehnică a produselor sau evoluția economică a pieței, ar trebui retrase de pe lista din anexă.
(3)
Prin urmare, ar trebui ca produsele a căror descriere este necesar să fie modificată să fie considerate produse noi.
(4)
Prin urmare, este necesar ca Regulamentul (CE) nr. 1255/95 să fie modificat.
(5)
Întrucât prezentul regulament trebuie să se aplice de la 1 ianuarie 2005, este necesar ca acesta să intre în vigoare imediat,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 1255/96 se modifică după cum urmează:
1.
Se inserează produsele enumerate în anexa I la prezentul regulament.
2.
Se elimină produsele ale căror coduri sunt enumerate în anexa II la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2005.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 2004.